কুড়ি-ফুট সমতুল্য একক
কুড়ি-ফুট সমতুল্য ইউনিট (প্রায়ই TEU/টিইইউ বা teu বলা হয়) পণ্য জাহাজিকরনের সক্ষমতা পরিমাপের একক, প্রায়শ এটি পণ্যবাহী জাহাজের এবং কন্টেইনার টার্মিনালের ধারণ সক্ষমতা বুঝাতে ব্যবহৃত হয়। এটি একটি ২০-ফুট-দীর্ঘ (৬.১ মি) (ভিন্ন/একাধিক পরিবহন মাধ্যমে যেমন জাহাজ, ট্রেন এবং ট্রাক পরিবহনে সক্ষম) কন্টেইনারের (আদর্শ-আকৃতির পণ্য ধারণক্ষম ধাতব বক্স) আয়তনের উপর ভিত্তিকৃত একক। কন্টেইনার সমূহের সকল হিসাব করা হয় দৈর্ঘ্য অনুসারে যদিও কন্টেইনারের উচ্চতার কোন বাধ্যবাধকতা নাই এটা হতে পারে ৪ ফুট ৩ ইঞ্চি (১.৩০ মি) থেকে ৯ ফুট ৬ ইঞ্চি (২.৯০ মি), তবে সর্বাধিক ব্যবহৃত উচ্চতা ৮ ফুট ৬ ইঞ্চি (২.৫৯ মি)। একইসাথে উল্লেখ্য, সাধারণভাবে ৪৫-ফুট (১৩.৭ মি) কন্টেইনারকে ২.২৫ টিইইউ না বলে ২ টিইইউ বলা হয়।